Phokis — Delphi — ca. 110 BC
Region: Central Greece (IG VII-IX) — Delphi 

αρχοντος αγωνος μηνος αμαλιου βουλευοντων ταν δευτεραν εξαμηνον σωσιξενου του ξενωνος καλλωνος του ξενωνος γραμματευοντος δε νικοδαμου του στρατωνος επι τοισδε απεδοτο ξενων σωσιξενου συνευδοκεουσας και τας γυναικος αυτου καλλους και του υιου σωσιξενου τωι απολλωνι τωι πυθιωι σωμα γυναικειον αι ονομα απολλωνια και παιδαριον ωι ονομα φιλων το γενος ενδογενεις τιμας αργυριου μναν πεντε και ταν τιμαν εχει πασαν. βεβαιωτηρ κατα τους νομους τας πολιος νικιας βαβυτρα εφ ωιτε ελευθερους ειμεν απολλωνιαν και φιλωνα και ανεφαπτους απο παντων ποιουντας ο κα θελωντι και αποτρεχοντας οις κα θελωντι. ει δε τις εφαπτοιτο απολλωνιας η φιλωνος επι καταδουλισμ[ωι]. κυριος εστω ο παρατυχων συλεων ως ελευθερους οντας αζαμιος εων και ανυποδικος πασας δικας κα[ι] ζαμιας. μαρτυροι οι ιερεις του απολλωνος αθαμβος αβρομαχου πατρεας ανδρονικου και ιδιωται διοδ[ω]ρος αντιγενεος σωτυλος σωστρατου ειραναιος σωτυλος ηρακωνος αρχελαος πολυων.